Štatút súťaže    
Tento dokument upravuje pravidlá a podmienky súťaže o 3 (tri) vecné ceny (ďalej aj ako „súťaž“), ktorá sa uskutoční v rámci podujatí Fiesta mesta počas Zatváracieho víkendu Trenčín2026 (ďalej len „štatút“).   

I. VYHLASOVATEĽ SÚŤAŽE   
Obchodné meno: Kreatívny inštitút Trenčín n.o.   
Sídlo: Mierové nám. ½, 91101 Trenčín   
IČO: 54345987   
Zapísaný v registri: zapísaná v registri neziskových organizácií vedenom Ministerstvom vnútra SR, č. Reg. OVVS/NO/310-1/2022   
DIČ: 2121649222   
(ďalej len ako „vyhlasovateľ súťaže“)   
   
II. ÚČEL A PREDMET SÚŤAŽE   
1. Účelom súťaže je propagácia produktov a služieb vyhlasovateľa súťaže.   
2. Predmet súťaže je podrobne rozpísaný v samotnom znení súťaže na webovej stránke Trenčín 2026 aj s aktivitou, ktorá sa vyžaduje pre zapojenie sa do súťaže.   
   
III. LEHOTA SÚŤAŽE   
1. Súťaž trvá odo dňa 27.11.2026 od 16:00 hod. do dňa 29.11 2026 do 21:00 hod. Zapojiť sa do súťaže v súlade s podmienkami určenými v štatúte je možné najneskôr do 21:00 hod. dňa 29.11.2026.  Súťaž sa uskutočňuje v lokalitách v meste Trenčín podľa oficiálneho programu podujatia Fiesta mesta, ako je uvedené v programe Zatváracieho víkendu dostupného na webe Fiesta mesta - Zatvárací víkend Trenčín 2026 - Trenčín 2026. V každej lokalite sa je možné zapojiť do súťaže v čase oficiálneho konania podujatia ako je uvedené v programe Zatváracieho víkendu.  
 
IV. PODMIENKY ÚČASTI NA SÚŤAŽI   
1. Súťaže sa môže zúčastniť každá fyzická osoba, ktorá dovŕšila 15 rokov veku a spĺňa všetky podmienky stanovené v tomto štatúte (ďalej aj ako „súťažiaci“).   
2. Súťaže sa nemôže zúčastniť taký súťažiaci, ktorý je v pracovnom pomere alebo v inom pomere obdobnom pracovnému pomeru vo vzťahu k vyhlasovateľovi súťaže a ani osoby blízke osobám uvedeným v tomto odseku v zmysle definície blízkej osoby v § 116 zákona č. 40/1964 Zb. Občiansky zákonník v platnom znení.   
3. Súťažiaci sa zapojí do súťaže a je zaradený do hry o ceny v prípade, ak v lehote v zmysle Článku III. štatútu vyplní dotazník Dotazník publika, a zanechá vyhlasovateľovi súťaže kontaktné údaje (meno, priezvisko, emailová adresa, telefónne číslo) spôsobom uvedeným v zmysle nižšie (Článoku IV, odsek 4). 
4. Spôsoby vyplnenia dotazníka publika, a zanechania osobných údajov na mieste konania podujatia: a) Online: Vyplnením dotazníka v tablete alebo cez link dostupný cez QR kód a následným zadaním kontaktných údajov do online formulára. Link na online formulár bude dostupný po odoslaní dotazníka. Vyplnenie v tablete a QR kód budú poskytovať na mieste konania súťaže poverené osoby (označených symbolom Trenčín 2026). b) Papierovo: Vyplnením papierovej formy dotazníka na mieste konania u poverených osôb (označených symbolom Trenčín 2026) a zapísaním sa do pripraveného zoznamu účastníkov a účastníčok súťaže. 
5. Zo súťaže je vylúčený ten súťažiaci, ktorý podvodným spôsobom zasahuje do mechanizmu súťaže za účelom získania ceny, bez ktorého by inak nezískal žiadnu cenu alebo sa ani nemohol zúčastniť na súťaži.   
5. Ak sa do súťaže zapojí osoba, ktorá nespĺňa ktorúkoľvek z podmienok v zmysle štatútu, je zo súťaže automaticky vylúčená a nemá žiaden nárok na cenu.   
6. Ak sa do súťaže nezapojí žiadna osoba alebo nikto zo súťažiaci nebude spĺňať podmienky účasti na súťaži v zmysle štatútu, výhru nezíska žiadna osoba.   
  
V. CENY V SÚŤAŽI, VÝŠKA CIEN A ICH ZDANENIE   
1. Splnením podmienok súťaže je možné vyhrať nasledovné vecné ceny:   
1.miesto:  Vinylová platňa Trenčín 2026 , plátenná taška Trenčín 2026 , diár Trenčín 2026 , Trenčianske oblátky, fľaška Trenčín 2026 , odznak a nálepky Trenčín 2026  
2.miesto: Čiapka Trenčín 2026 , plátenná taška Trenčín 2026 , diár Trenčín 2026 , Trenčianske oblátky, fľaška Trenčín 2026 , odznak a nálepky Trenčín 2026  
3.miesto: Plátenná taška Trenčín 2026 , diár Trenčín 2026 , Trenčianske oblátky, fľaška Trenčín 2026 , odznak a nálepky Trenčín 2026   
2. V zmysle ustanovení zákona č. 595/2003 Z. z. o dani z príjmov v platnom znení peňažná i nepeňažná výhra v hodnote nad 350,00 EUR (slovom: tristopäťdesiat eur) podlieha dani z príjmov a je predmetom odvodu na verejné zdravotné poistenie v zmysle zákona č. 580/2004 Z. z. o zdravotnom poistení v platnom znení. Zákon o dani z príjmov určuje, ktoré výhry a ceny sú úplne oslobodené od dane (napr. prijaté výhry do 350 eur), ktoré sú čiastočne oslobodené od dane (napr. ak výhra presiahne sumu 350 eur, do základu dane sa zahrnie jej hodnota nad 350 eur), ako aj spôsob zdaňovania a kto zodpovedá za zdanenie – či výherca alebo vyhlasovateľ súťaže.   

   
VI. Priebeh súťaže a žrebovanie   
1. Vyhodnotenie súťaže prebehne po skončení podujatí Fiesta mesta realizovaných v rámci Zatváracieho víkendu. 
2. Výhercovia a výherkyne budú určení žrebovaním zo zoznamu všetkých osôb, ktoré riadne vyplnili dotazník (online aj papierovo). Okrem prvých troch výhercov, budú žrebovaní aj traja náhradníci.  
3. Vyhodnocovanie splnenia podmienok v zmysle štatútu a žrebovanie výhercov vykonajú dvaja zamestnanci vyhlasovateľa súťaže.   
4. Výhercovia a výherkyne budú kontaktovaní vyhlasovateľom na základe poskytnutých údajov.  
8. V prípade, ak výherca či výherkyňa nebude súhlasiť s odovzdaním ceny alebo cenu odmietne alebo výherca/výherkyňa nespĺňa ktorúkoľvek z podmienok v zmysle tohto štatútu, výhra bude ponúknutá náhradníkom.  
9. Na výhru nemá súťažiaci právny nárok a nie je možné vymáhať ju súdnou cestou.   
   
VII. OCHRANA OSOBNÝCH ÚDAJOV   
1. Každý súťažiaci poskytne svoje osobné údaje v rozsahu nevyhnutnom na to, aby ho bolo možné jednoznačne identifikovať a následne v prípade výhry kontaktovať. Každý súťažiaci, ktorý sa zapíše ako súťažiaci do súťaže, dáva zároveň vyhlasovateľovi oprávnenie spracúvať osobné údaje súťažiaceho, najmä vyhotoviť a zverejniť podobizne, zvukovo- obrazové záznamy, obrazové snímky. Zároveň dáva súhlas, že ak súťaž vyhrá, môže vyhlasovateľ zverejniť jeho meno a priezvisko primeraným spôsobom v masovokomunikačných prostriedkoch, v súvislosti s výhrou v súťaži. Vyhlasovateľ však nemôže zverejňovať žiadne iné mená.   
2. Ustanovenia tohto Článku týkajúce sa výhercu sa primerane vzťahujú aj na náhradníka.   
   
VIII. ZÁVEREČNÉ USTANOVENIA   
1. Účasťou na súťaži vyjadruje súťažiaci súhlas s týmto štatútom. Ak osoba nesúhlasí s ktoroukoľvek podmienkou alebo bodom v tomto štatúte, nesmie sa súťaže zúčastniť.   
2. Vyhlasovateľ súťaže si vyhradzuje právo kedykoľvek zmeniť štatút alebo aj odvolať súťaž, a to najmä v prípade, ak by mu hrozila škoda. Zmenu štatútu alebo odvolanie súťaže zverejní vyhlasovateľ na svojej webovej stránke alebo na Facebookovej a Instagramovej stránke vyhlasovateľa súťaže.   
3. V prípade akýchkoľvek nejasností týkajúcich sa podmienok súťaže alebo ustanovení štatútu si vyhlasovateľ súťaže vyhradzuje právo vysvetliť tieto nejasnosti a príp. zmeniť štatút v zmysle bodu i) tohto Článku štatútu.   
4. Vyhlasovateľ súťaže nezodpovedá za žiadne škody, ktoré vzniknú výhercom alebo náhradníkom v súvislosti s prijatými cenami.   
   
